Valstybinių ir savivaldybių švietimo įstaigų

 (išskyrus aukštąsias mokyklas) vadovų, jų

 pavaduotojų ugdymui, ugdymą

 organizuojančių skyrių vedėjų veiklos

 vertinimo nuostatų

 1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

**KLAIPĖDOS RAJONO PRIEKULĖS VAIKŲ LOPŠELIS-DARŽELIS**

**VILIJA RIMKUVIENĖ**

**2023 METŲ VEIKLOS ATASKAITA**

2024-01-19 Nr. \_\_\_\_\_\_\_\_

Priekulė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  Klaipėdos rajono Priekulės vaikų lopšelis-darželis įgyvendina 2023–2025 m. strateginį planą, kuris patvirtintas 2023 m. vasario 20 d. direktoriaus įsakymu Nr.I1-29. Strateginiame plane numatyti prioritetai: siekti visapusiškos kiekvieno vaiko gerovės ir siekti vaiko, šeimos ir ugdymo įstaigos bendruomenės emocinės gerovės. 2023 metų veiklos planas dera su ugdymo įstaigos strateginio plano tikslais ir uždaviniais. Metinis veiklos planas patvirtintas 2023 m. sausio 2 d. direktoriaus sakymu Nr. I1-5. Metų plano įgyvendinimui pasirinkti tikslai ir uždaviniai: 1. Sudaryti ugdymo(si) sąlygas, kuriose būtų pripažįstami ir atliepiami visi vaiko poreikiai: 1.1. integraliai ugdyti vaikų kompetencijas ir bendruosius gebėjimus; 1.2. kurti integruotą, visa apimančią sveikatos stiprinimo sistemą bei sveikatai palankią aplinką. 2. Tenkinti ugdytinių poreikius, siekiant individualios jų pažangos emocijų suvokime ir raiškoje: 2.1. visose ikimokyklinio ir priešmokyklinio ugdymo grupėse plėtoti įtraukios kultūros SEU; 2.2. vykdyti projektinę veiklą; 2.3. skatinti šeimos kultūros pažinimą. 3. Plėtoti besimokančios organizacijos kultūrą: 3.1. sudaryti sąlygas darbuotojų profesinės kvalifikacijos tobulinimui, patirties sklaidai; 3.2. siekti ugdymo įstaigos bendruomenės komandinio darbo; 3.3. skatinti profesinę lyderystę. 4. Plėtoti ryšius su šeima, socialiniais partneriais, puoselėjant etnines vertybes: 4.1. puoselėti Mažosios Lietuvos išskirtinumą; 4.2. siekti bendravimo ir bendradarbiavimo kultūros su socialiniais partneriais; 4.3. siekti partnerystės su šeima, įgyvendinant kūrybines veiklas. 2023 m. Priekulės vaikų lopšelis-darželis ugdomąją veiklą vykdė 13 ikimokyklinio ugdymo grupių. Drevernos skyriuje veikė viena jungtinė grupė, kurioje buvo ugdomi 4 priešmokyklinio amžiaus vaikai. Viso buvo ugdomi 234 ugdytiniai: iš jų 126 – Priekulės vaikų lopšelyje-darželyje, 57 – Derceklių skyriuje ir 51 – Drevernos skyriuje. Ugdomąją veiklą įgyvendino 28 pedagogai. Iš jų: 2 vadovai, 2 ikimokyklinio ugdymo mokytojai metodininkai, 10 vyresniųjų ikimokyklinio ugdymo mokytojų, 1 meninio ugdymo mokytojas metodininkas, 1 vyresnysis meninio ugdymo mokytojas, 12 ikimokyklinio ugdymo mokytojų. Specialiąją pedagoginę ir/ar konsultacinę pagalbą teikė: 3 logopedai-specialieji pedagogai, 1 psichologas, 7 mokytojų padėjėjai darbui su spec. ugdymosi poreikių turinčiais vaikais, visuomenės sveikatos priežiūros specialistas. 56 ugdytiniams buvo teikiama logopedo pagalba, 19 vaikų gavo kompleksinę specialistų pagalbą. Efektyviai ir savalaikiai savo funkcijas vykdė įstaigos vaiko gerovės komisija: organizuoti VGK posėdžiai, kurių metu vertinti ugdytinių patiriami sunkumai, pristatyti ugdytinių įvertinimo dokumentai, numatyta teikti individualią ir kompleksinę pagalbą, individualūs atvejai aptarti su vaikų tėvais. Teikiant pagalbą vaikams, bendradarbiauta su Klaipėdos rajono PPT mobilia komanda, kuri Priekulės vaikų lopšelyje-darželyje taikė naują metodiką rengiant individualius pagalbos planus, vertinant ugdytinių galias ir sunkumus. Įgyvendinant pirmąjį tikslą – sudaryti ugdymo(si) sąlygas, kuriose būtų pripažįstami ir atliepiami visi vaiko poreikiai siekta kokybiško, tikslingo ir šiuolaikiško ugdymo. Mokytojų tarybos posėdžiuose aptartos Ikimokyklinio ugdymo programos gairės, pasirengimas dirbti pagal UTA priešmokykliniame ugdyme, parengtų metodinių rekomendacijų „Žaismė ir atradimai“ temų integracija į kasdienę veiklą. Kasdienėje veikloje taikytos inovatyvios idėjos vaikų veikloms, integruojant STEAM ugdymą. Visose grupėse įrengti veiklos kampeliai, apjungiantys gamtosauginį, technologinį, inžinerinį, matematinį ir meninį vaikų ugdymą.  Priekulės vaikų lopšelyje-darželyje bei Drevernos ir Derceklių skyriuose sudarytos sąlygos ugdymo turinį vaikams perteikti interaktyviomis priemonėmis, naudojant interaktyvius ekranus bei „MOZABOOK“ elektronines mokymosi aplinkas.  Drevernos skyriuje vaikams įsigytas priešmokyklinio ugdymo(si) priemonių komplektas „EMIS“ knygos, veiklos sąsiuviniai, pasiekimų sąsiuviniai bei „EDUKA“ klasė. 2023 metais įgyvendintos „Sveikatą stiprinančios mokyklos“ ir „Aktyvios mokyklos“ programos – kurta tiek psichologinė, tiek fizinė aplinka. Sveikatos stiprinimas integruotas į kasdienę ugdomąją veiklą vykdant fizinio ugdymo užsiėmimus, dalyvaujant respublikiniuose projektuose: „Futboliukas“, „Lietuvos mažųjų žaidynės“, „Sveikatiada“, „Sveikata visus metus“. Rugsėjo mėnesį savaitę vaikams ir tėvams organizuotos rytinės mankštos lauke. Pirmą kartą rengta tarptautinė šokio diena, kurioje dalyvavo gausus būrys tėvelių. Vykdytos edukacinės išvykos į: Priekulės I. Simonaitytės memorialinį muziejų, Agluonėnų etnografinę sodybą, Priekulės žirgyną. Kurta fizinė aplinka, kuri pagerino visų ugdytinių ugdymosi sąlygas: Priekulės vaikų lopšelyje-darželyje įrengta lauko klasė, kurioje mokytojos vykdė pažintines tyrinėjimo veiklas. Sporto inventorių papildėme krepšinio stovais, futbolo, krepšinio, gimnastikos kamuoliais, mankštos kilimėliais, estafečių priemonėmis, lauko baseinais, atnaujintos aikštelių tvorelės „Bitučių“, „Boružėlių“ grupėse, vaikų saugumui įrengti varteliai „Drugelių“, „Žirniukų“ grupėse, pastatyta nauja pavėsinė „Nykštukų“ grupės aikštelėje, atnaujintos smėlio dėžės Derceklių skyriuje bei pastatytas vienas žaidimų komplektas ir spyruoklinės sūpynės „Delfinas“.  Pedagogai patobulino sveikatos kompetencijos žinias išklausę seminarus: „Keliaujame kartu su S. Kneipo takeliu“, „Sensorinių erdvių kūrimas atsižvelgiant į skirtingus vaikų poreikius“, „Mokymasis per judesį“, „Fizinio aktyvumo renginių organizavimo metodika“. Pedagogės dalinosi gerąja patirtimi: „Priekulės vaikų lopšelis-darželis kelia sveikatos bangą“, „Sveikatingumo savaitė bendruomenėje“, „Futboliuko paroda“, „Priekulės darželio vaikai Lietuvos mažųjų žaidynėse“, „Judumo savaitė“, „Praturtintos darželio edukacinės erdvės“, „Pažintis su šuniuku Balu“. Parengtas ir įgyvendintas Klaipėdos rajono savivaldybės iš sveikatos programos lėšų remtas projektas „Sveika ir stipri darželio bendruomenė“. Projekto metu pagerintos sąlygos įtraukiąjam ugdymui, sudarytos galimybės gerinti darbuotojų sveikatingumą. Lopšelyje-darželyje stiprinta darbuotojų psichinė ir fizinė sveikata, vesti relaksacijos užsiėmimai streso mažinimui, organizuotos mankštos, siekiant pagerinti darbuotojų fizinę sveikatą.  Posėdžių metu pedagogams pristatyti įtraukios kultūros stiprinimo metodai dirbant su ugdytiniais, turinčiais specialiųjų ugdymosi poreikių. Visose grupėse įrengti nusiraminimo kampeliai, įsigytos sensorinės nusiraminimo priemonės, parengtos rekomendacijos kaip jomis naudotis. Įvestos aplinkos struktūravimo kortelės darželio patalpose, kas pagerino vaikų psichologinį saugumą, lengvesnį dienos rėžimo laikymąsi. Dalyvauta akcijose, skirtose pastiprinti specialiųjų ugdymosi poreikių turinčių ugdytinių ir jų šeimos narių įtrauktį: „Skirtingų kojinių šokis“, „Skirtingi ir laimingi būdami kartu“, „Saulutei po saulutę“. Kasmet lopšelis-darželis dalyvauja ES finansuojamose programose: „Vaisių ir daržovių bei pieno ir pieno produktų vartojimo skatinimas ugdymo įstaigose“. Įgyvendinat antrąjį metinio plano tikslą – tenkinti ugdytinių poreikius, siekiant individualios jų pažangos emocijų suvokime ir raiškoje, įvertinta kaip sekasi siekti individualios ugdytinių pažangos. 2023 m. atliktas teminis veiklos kokybės įsivertinimas. Tirtas ir analizuotas 5.1. rodiklis „Pasiekimų vertinimas“, kuris bendruomenės (mokytojų ir tėvų) įvertintas 2 lygiu. Nustatyti stiprieji mokyklos kokybės kriterijai: 5.1.1. vaiko pažangą mokytojas stebi ir dokumentuoja sistemingai; 5.1.3. vaikų pasiekimai ir pažanga su tėvais (globėjais) aptariama individualiai. Nustatyti tobulintini aspektai: 5.1.2. mokytojas ugdo vaikų gebėjimą vertinti savo veiklą, elgesį ir darbus; 5.1.4. mokytojas į vertinimo ir planavimo procesą įtraukia švietimo pagalbos ir kitus specialistus.  Lopšelio-darželio visose 13 ikimokyklinio ugdymo grupėse įgyvendintos SEU programos: „Kimochi“, „Zipio draugai“, „Dramblys“. Trys mokytojos dalyvavo „Zipio draugai“ programos mokymuose. Psichologė vykdė multisensorinius prevencinius užsiėmimus: „Spalvos sugrįžta“, knygos „Kiko ir ranka“ skaitymus bei vykdė nuoseklų tėvų ir darbuotojų švietimą. Elektroniniame dienyne „Mūsų darželis“ leido „Naujienlaiškį“, rengė pranešimus, periodiškai atnaujino stendinę informaciją. Kiekvienais mokslo metais vykdomas vaikų adaptacijos darželyje tyrimas. 2023 m lopšelis-darželis inicijavo tris respublikines virtualias vaikų kūrybinių darbų parodas: „Sugrįžo gandras į namus“, „Pavasario margutis atriedėjo“, „Advento vainikas“. Taip pat ugdytinių veiklos pristatytos respublikiniuose projektuose: „Žiemos monai“, „STEAM ledo stebuklai“, „Mano tėvynė – Lietuva“, „Vėliavos spalvų fontanai“, „Paukščių teatras“, „Dovana žemei“, „Jie maži kaip grūdelis, bet jiems reikia mūsų priežiūros ir širdelės“, „STEAM margutis“, „Žaidžiu pasaką“, „Aš mažasis sodininkas“, „Velykų linksmybės su STEAM“, „Vėjo malūnas“, „Mamos skrybėlaitė“, „Spalvotas skėtis“, „Burbulų menas“, „Tas stebuklingas žodis mama“, „Ir akmenėlis gali kalbėti“, „Rudens darbai kieme“, „Išdykęs voriukas“, „Gamtos atspindžiai“, „Nuo grūdelio iki pyrago“, „Rudens drabužis“, „Rudens atvirukas“, „Maži pirštukai – dideli darbukai“, „Ką slepia ruduo“, „Iki pirmųjų šalnų“, „Kai dainuoju ir judu – žodelius geriau tariu“, „Gamtos paveikslas“, „Draugystės spalvos“, „Nykštukas kitaip“, „Snaigė – žiemos karalienė".  Vaikų kūrybiniai darbai dalyvavo virtualiose parodose: „Mes – Klaipėdos krašto piliečiai“, „Myliu Lietuvą“, „Skriski, paukšteli“, „Pavasaris bunda 2023“, „Žaliuoja ir žydi mūsų palangės“, „Pavasaris sugrįžta ant paukščio sparnų“, „Velykinis zuikutis“, „Vabaliukų viešbutis“, „Vaikystės spindulėlis“, „Rudenėlio išdaigos“, „Rudens spalvų paletė“, „Sveika, rudenine puokšte“, „Ruduo vaikų akimis“, „Mes iš lapų“, „Atvirukas draugui“, „Gražiausias rudeninis lapas“, „Mano mylimas augintinis“, „Kurkime Kalėdinę girliandą kartu“, „Žibintas – tai šviesa“, „Snaigė, kuri neištirpo“, „Advento karpinių dirbtuvėlės“, „Puošiamės Kalėdoms“, „Mano Kalėdinis žaisliukas“, „Kalėdinė kojinė“.  Dalyvauta respublikinėse akcijose: „Pratimus darau – taisyklingą laikyseną palaikau“, „Su meile Lietuvai“, „Tolerancijos diena“ bei tarptautiniuose eTwinning projektuose: „Rudeniška skraistė STEAM veiklose“, „Knygos moko draugauti“. Priekulės vaikų lopšelis-darželis inicijavo Klaipėdos rajono švietimo cente vaikų erdvinių kūrybinių darbų parodą „Keliauju po Lietuvą“. Vykdomas gražus bendradarbiavimas su Klaipėdos rajono savivaldybės J. Lankučio viešosios bibliotekos Drevernos ir Dituvos filialų bibliotekininkėmis. Derceklių skyriuje organizuoti trys susitikimai. Susitikimų metu organizuota edukacija „Duonos kelias“, pristatyta pačios bibliotekininkės sukurta sensorinė knyga „Kakė Makė“, rengtas susitikimas su rašytoja Gerda Jankevičiūte ir pristatyta knyga „Paukščių gojus“.  Derceklių skyriaus ugdytiniai kartu su pedagogais dalyvavo rajono festivalyje-konkurse „Bebenčiuko teatras“ ir buvo įvertinti antrąja vieta. Priekulės vaikų lopšelis-darželis ir Drevernos bei Derceklių skyriai kasmet dalyvauja Klaipėdos rajono gražiausiai papuoštų erdvių konkurse. Trečiasis metinis tikslas – plėtoti besimokančios organizacijos kultūrą. Pedagogai kryptingai kėlė savo kvalifikaciją, dalyvaudami įvairiuose mokymuose: ugdymo įstaigoje, nuotoliniuose seminaruose bei išvykę į Liepojos ikimokyklinio ugdymo lopšelius-darželius. Savo pedagoginę patirtį skleidė įstaigoje: „Kolega – kolegai“, kurios metu pristatytos atviros veiklos „Varnėno inkile“, „Pažadinkime žemelę“, „Įtraukiojo ugdymo stiprinimas taikant komandinį darbą“. Dvi pedagogės rajono metodiniame būrelyje pristatė pranešimą „Tyrinėju, kuriu, atrandu su STEAM takeliu“. Tarptautinėje konferencijoje specialioji pedagogė-logopedė dalinosi darbo patirtimi „Nėra sunkių vaikų, bet yra vaikų, kurie patiria sunkumų. Vieno vaiko istorija“. Mokytojai kūrė metodines priemones ir jas taikė praktikoje stiprinant pažintinius, socialinius, komunikacinius, kūrybiškumo, skaitmeninius ugdytinių gebėjimus. Kiekvienas pedagogas vidutiniškai 5 dienas per metus tobulino kompetencijas, dalyvavo 45 respublikiniuose sveikatingumo, meninio ugdymo, etnokultūros puoselėjimo projektuose, akcijose, fotografijų parodose. Elektroniniame dienyne „Mūsų darželis“ reguliariai atnaujinamas pedagogų Metodinių darbų bankas. Įgyvendintas ketvirtasis tikslas – plėtoti ryšius su šeima, socialiniais partneriais, puoselėjant etninės vertybės. Kasdienėje veikloje skatintas šeimos kultūros pažinimas organizuojant temines savaites: „Mano šeima“, „Surišiu trispalvę juostą Lietuvai“, kurios metu ugdytinių tėveliai buvo kviečiami atnešti ir įrišti trispalvę juostelę į sukurtą instaliaciją „Širdis“. Gegužės mėnesį organizuotas renginys „Rasos žolinčius“, kuris sukvietė didelį būrį tėvų, brolių, seserų, senelių. Renginys organizuotas įgyvendinant Klaipėdos rajono savivaldybės remiamą etninį projektą „Mažosios Lietuvos kalendorinės šventės ir jų tradicijos“. Siekiant, kad tėvai aktyviai dalyvautų įstaigos veikloje, grupių susirinkimuose išrinkti aktyvių tėvų komitetai, kurie teikė siūlymus dėl papildomų veiklų organizavimo, edukacinių erdvių atnaujinimo. Prieš kiekvienus mokslo metus organizuojamas visuotinis tėvų susirinkimas, kuriame dalyvauja visi specialistai, administracija.  Ugdytinių tėvų/globėjų informavimasvykdomas svetainėje, elektroniniame dienyne „Mūsų darželis“, grupių forumuose, individualių konsultacijų metu. Vyksta bendri ir grupiniai tėvų (globėjų) teminiai susirinkimai, įvairios konsultacijos specialistų vaiko ugdymo(si) ir kitais klausimais. Stiprinant bendradarbiavimą su šeima, įgyvendintas tarptautinis tėvų ir pedagogų projektas „Vaiko kelias į gražią kalbą. Laimingas vaikas”.  Įgyvendinant projektinę veiklą užmegztas bendradarbiavimas su socialiniais partneriais: Klaipėdos rajono Pedagogine psichologine tarnyba, sporto klubu „Priekulės žirgai“, VšĮ „Donpitos prieglobstis gyvūnams“. Tęsiamas bendradarbiavimas su Priekulės kultūros centro Drevernos skyriumi, Klaipėdos rajono savivaldybės visuomenės sveikatos biuru, Agluonėnų mokykla-darželiu.  2023 m. vadovai vykdė pedagoginę priežiūrą, teikė rekomendacijas pedagogams, rengė pranešimus: „Kokybiškai dirbanti ikimokyklinio ugdymo mokykla“, „Ugdomojo proceso planavimo veiklos kokybės refleksija“, „Partnerystė su šeima įgyvendinant kūrybines-projektines veiklas“, „Nusiraminimo kampelių įrengimas grupėse, galimybės ir rekomendacijos“, „Edukacinių erdvių atnaujinimas, naujų sukūrimas, darbų pasidalijimas ir atsakomybių pasiskirstymas“, „Besimokančios ugdymo įstaigos bendruomenės veiklos kokybės įsivertinimas“. Planuojant ir vertinant įstaigos veiklą, dirbo direktoriaus įsakymu patvirtintos darbo grupės. Pedagogai buvo nuolat skatinami imtis iniciatyvos, siūlyti savo idėjas, kaip praturtinti lopšelio-darželio ugdomąjį procesą ir edukacinę aplinką. Visa lopšelio-darželio aktuali informacija įstaigos bendruomenei ir visuomenei teikiama internetinėje svetainėje [www.priekulesdarzelis.lt](http://www.priekulesdarzelis.lt), elektroniniame dienyne <https://new.musudarzelis.com>. Savo veikla dalintasi: [www.manogargzdai.lt](http://www.manogargzdai.lt), [www.visuomenessveikat.tl](http://www.visuomenessveikat.tl), [www.ikimokyklinis.lt](http://www.ikimokyklinis.lt), [www.youtu.be.com](http://www.youtu.be.com), [www.facebook.com](http://www.facebook.com). Žinios apie ugdytinius ir pedagogus kaupiamos ir pateikiamos suinteresuotoms institucijoms programose „Mokinių registras“ ir „Pedagogų registras“. Sistemingai įsivertinus įstaigos veiklos kokybę, sėkmingai buvo vykdomas ugdomasis procesas, kuris siejosi su strateginiu, metiniu ir grupių planais, tikslais ir uždaviniais. Sutelkta įstaigos bendruomenė, komandinis bendruomenės darbas leido pasiekti puikių įstaigos veiklos rezultatų. |

**II SKYRIUS**

**METŲ VEIKLOS LŪKESČIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Tenkinti ugdytinių poreikius, siekiant individualios jų pažangos. | Skatinti pedagogus tobulinti savo pedagoginę praktiką, profesinę lyderystę, komandinį darbą.Kurti patyriminę ugdymosi aplinką, kuri skatintų vaikų saviraišką, kūrybiškumą.Ugdymo(si) aplinką pritaikyti skirtingų ugdymosi poreikių vaikams, sudaryti lygias galimybes visiems vaikams ugdytis ir tobulėti.90 % pedagogų dalyvaus respublikiniuose ir tarptautiniuose projektuose.(I-IV ketvirčiai) | 1 pedagogė įgis aukštesnę kvalifikacinę kategoriją.4-5 dienas per metus visi pedagogai kels kvalifikaciją mokymuose.Įsigyti naujas, modernias ugdymo(si) priemones.  Sklandžiam priešmokyklinukų ir penkiamečių mokymui(si) naudoti skaitmenines „EDUKA klasė“ užduotis. Lopšelyje-darželyje organizuoti mokymus apie metodinės priemonės „Žaismė ir atradimai“ naudojimą kasdienėse veiklose.Sukurti lanksčiai modifikuotas vidines erdves patyriminiam ugdymui(si) pagal vaikų poreikius. 4–5 pedagogai dalinsis darbo patirtimi su rajono, šalies pedagogais.  | 5 dienas per metus visi pedagogai kėlė kvalifikaciją mokymuose.Pedagogams organizuota edukacinė išvyka į Liepojos ikimokyklinio ugdymo įstaigas. 2023-06-26.Įsigytos naujos, modernios ugdymo(si) priemonės: robotukai, planšetės, sensorinių priemonių rinkiniai, kilimėliai.Priešmokykliniam ir penkiamečių ugdymui naudota skaitmeninė mokymosi aplinka „EDUKA“ klasė, kitose grupėse – interaktyvi edukacinė platforma „MOZABOOK“.10 grupių įsigyta nauja metodinė priemonė „Žaismė ir atradimai“ bei organizuoti mokymai.Sukurtos lanksčiai modifikuotos vidinės erdvės patyriminiam vaikų ugdymui(si).2 pedagogės dalinosi darbo patirtimi rajono metodiniame būrelyje. 1 pedagogė – tarptautinėje konferencijoje.Dalyvauta nuotolinėje konferencijoje „Kaip dirba švietimo lyderiai?“ 2023-02-02.Dalyvauta 40 val. kvalifikacijos tobulinimo programoje „Ikimokyklinio ir priešmokyklinio ugdymo programas vykdančių mokyklų veiklos kokybės įsivertinimas“ 2023-12-06 Nr. SE-2023-0565.90 % pedagogų dalyvavo respublikiniuose ir tarptautiniuose projektuose.Rezultatai aptarti Mokytojų tarybos posėdyje 2023-03-14.  |
| 1.2. Kurti integruotą, visa apimančią sveikatos stiprinimo sistemą bei sveikatai palankią aplinką. | Visose ikimokyklinio ugdymo grupėse plėtoti įtraukųjį SEU ugdymą. Skatinti bendruomenėssveikatos raštingumą, gerinti šeimos kultūros pažinimą.70 %–80 % bendruomenės dalyvaus sveikatinimo veiklose.(I-IV ketvirčiai) | Pasirašyti bendradarbiavimo sutartis su Klaipėdos rajono visuomenės sveikatos biuru.Įgyvendinti respublikinių programų „Sveikatą stiprinanti mokykla“ ir „Aktyvi mokykla“ veiklas.Įgyvendinti socialinio ir emocinio ugdymo programas.Dalyvauti rajono, respublikos, tarptautiniuose ilgalaikiuose ir trumpalaikiuose projektuose. Inicijuoti 2 respublikinius projektus. | Pasirašyta bendradarbiavimo sutartis su Klaipėdos rajono visuomenės sveikatos biuru 2023-02-03.Priekulės vaikų lopšelio-darželio bei Drevernos ir Derceklių skyriuose visose 13 ikimokyklinio ugdymo grupių įgyvendintas SEU ugdymas.Įgyvendintos tarptautinės programos: „Zipio draugai“ ir „Kimochi“ bei nacionalinė prevencinė programa „Dramblys“.Dalyvauta ilgalaikiuose ir trumpalaikiuose projektuose:rajono – 2;respublikos – 45;tarptautiniuose – 1.Inicijuoti projektai:respublikiniai – 3.Rezultatai aptarti Mokytojų tarybos posėdyje 2023-12-08. |
| 1.3. Siekti bendravimo ir bendradarbiavimo kultūros su socialiniais partneriais. | Kartu su socialiniais partneriais įgyvendinti bendri projektai, veiklos.60 %–70 %tėvų dalyvaus projektinėse veiklose.(I-IV ketvirčiai) | Pasirašyti bendradarbiavimo sutartis su leidykla „Jūsų Flintas“.Pasirašyti bendradarbiavimo sutartis su respublikos ikimokyklinio ugdymo įstaigomis. | Pasirašytos bendradarbiavimo sutartys su:1. Klaipėdos rajono Priekulės kultūros centru 2023-02-22.2. Sporto klubu „Priekulės žirgai“2023-02-09.3. Agluonėnų mokykla-darželiu 2023-02-24.70 %tėvų dalyvavo projektinėse veiklose.Rezultatai aptarti Mokytojų tarybos posėdyje 2023-06-20. |
| 1.4. Kurti pažintinę ugdymo(si) aplinką, sudarant sąlygas vaikų psichologiniam ir fiziniam saugumui.  | Didinti atvirų erdvių funkcionalumą, užtikrinant 100 % saugias ir sveikas ugdymo(si) sąlygas.(II-III ketvirčiai | Priekulės vaikų lopšelyje-darželyje įrengti naują edukacinę erdvę „Lauko klasė“.Derceklių skyriuje lauko erdvėje įrengti žaidimų kompleksą. Priekulės vaikų lopšelyje-darželyje, Drevernos ir Derceklių skyriuose kurti etnografinius sodelius-darželius. | Priekulės vaikų lopšelyje-darželyje įrengta „Lauko klasė“.Derceklių skyriuje lauko erdvėje įrengtas žaidimų kompleksas ir spyruoklinės sūpynės.Lopšelyje-darželyje pradėta kurti etnografinius sodelius-darželius.Rezultatai aptarti Mokytojų tarybos posėdyje 2023-08-31.  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. - | - |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Nuo 2023 m. spalio mėn. pasirašytos bendradarbiavimo sutartys su: Klaipėdos miesto dailės klubu „Guboja“, VšĮ „Forte“ vaikų šokių studija, VšĮ „Oranžinis kamuolys" Klaipėdos m. vaikų krepšinio klubu. | Priekulės vaikų lopšelyje darželyje, Drevernos ir Derceklių skyriuose sudarytos sąlygos neformaliam vaikų švietimui. |
| 3.2. Pasirašytos sutartys su Klaipėdos valstybine kolegija.  | Įgyvendintos 6 studentų praktinio mokymo sutartys. |
| 3.3. Inicijuota edukacinė išvyka į Liepojos ikimokyklinio ugdymo įstaigas. | Pedagogai supažindinti su Latvijos švietimo sistema, ikimokykliniu ugdymu.  |
| 3.4. Parengti tvarkų aprašai: „Klaipėdos rajono Priekulės vaikų lopšelio-darželio darbuotojų darbo apmokėjimo sistema“, „Priekulės vaikų lopšelio-darželio finansų kontrolė“, „Priekulės vaikų lopšelio-darželio vidaus kontrolės politika“ (redakcija), „Priekulės vaikų lopšelio-darželio visuomenės sveikatos priežiūros organizavimo tvarkos aprašas“, „Priekulės vaikų lopšelio-darželio darbuotojų veiksmų įtarus mokinį vartojus alkoholį, tabaką ir(ar) kitas psichiką veikiančias medžiagas tvarkos aprašas“, „Ikimokyklinio ir (ar) priešmokyklinio ugdymo programas vykdančių mokyklų veiklos kokybės įsivertinimo metodikos rekomendacijos“. | Reglamentuota visų darbuotojų darbo apmokėjimo sistema.Užtikrinamas kokybiškas ir efektyvus veiklos kokybės įsivertinimas, sveikatos priežiūros organizavimas, vidaus kontrolės įgyvendinimas. |
| 3.5. Inicijuotas paraiškos teikimas dalyvauti Klaipėdos rajono savivaldybės Visuomenės sveikatos rėmimo specialiosios programos konkurse. | Lopšelio-darželio bendruomenei vykdytos sveikatos stiprinimo veiklos, įsigytos priemonės.Projekto įgyvendinimui gautas finansavimas – 2 500 Eur |
| 3.6. Inicijuotas paraiškos teikimas dalyvauti Klaipėdos rajono savivaldybės etninės kultūros puoselėjimo konkurse. | Projekto įgyvendinimui gautas finansavimas – 2 000 Eur |
| 3.7. Pagerintos darbo sąlygos lopšelio-darželio bendruomenei. | Drevernos skyriuje atliktas remontas: „Vabaliukų“ grupės miegamojo ir prausyklos, „Lašelių“ grupės prausyklos bei skalbyklos.Priekulėje – „Bitučių“ grupėje atnaujinta dalis grindų dangos. Iš savivaldybės gautas papildomas finansavimas – 18 900 EurPriekulės vaikų lopšelyje-darželyje ir skyriuose įsigytos prekės: mikseris, tinkleliai nuo uodų, smėlio dėžių uždangalai, 2 skalbimo mašinos, 2 planšetės.Iš savivaldybės gautas papildomas finansavimas – 2 500 Eur |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – silpnai;2 – pakankamai;3 – efektyviai;4 – puikiai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo bent pusę vertinimo rodiklių | Viršijantis lūkesčius X |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Atitinkantis lūkesčius ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Iš dalies atitinkantis lūkesčius ☐ |
| 6.4. Pusė ar daugiau užduočių neįvykdyta pagal sutartus vertinimo rodiklius | Neatitinkantis lūkesčių ☐ |

**7. Kompetencijos, kurias norėtų tobulinti**

|  |
| --- |
| 7.1. Viešieji pirkimai |

**V SKYRIUS**

**KITŲ METŲ VEIKLOS LŪKESČIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. IU programos turinio atnaujinimas. | Supažindinti pedagogus su IU programos gairėmis ir atnaujintu vaiko pasiekimų aprašu.Tobulinti pedagogų individualios vaiko pažangos vadybą, užtikrinant vaiko nuoseklios pažangos augimą.Pritaikyti skirtingų ugdymosi poreikių vaikams naujas ugdymo(si) aplinkas. | Dalyvauta mokymuose.Lopšelyje-darželyje 70 proc. grupėse kasdienis vaikų ugdomasis procesas vykdomas interaktyviomis priemonėmis. 100 proc. užtikrinama kiekvieno vaiko stebėjimų kokybė, įrodymų kaupimas, sistemingas ir nuoseklus pasiekimų vertinimas ir planavimas, bendradarbiavimas su specialistais, šeimos dalyvavimas ugdymo proceso planavime, tikslų įgyvendinime bei vertinime.Parengti ugdymo veiksmingumo vertinimo kriterijai.Įsigyti 2-3 asmeninės erdvės nameliai vaikams. |
| 8.2. Plėtoti besimokančios ugdymo įstaigos kultūrą.  | Skatinti profesinę lyderystę:siekti ugdymo įstaigos komandinio darbo, bendruomenės nuolatinio mokymosi ir emocinės gerovės, atvirumo naujoms idėjoms, gerosios patirties sklaidos.  | 4-5 dienas per metus pedagogai kels kvalifikaciją rajone, respublikoje ar tarptautiniuose mokymuose.3-4 pedagogai dalinsis darbo patirtimi su rajono, šalies pedagogais. 1 pedagogė įgis ikimokyklinio ir priešmokyklinio ugdymo mokytojo išsilavinimą. 5-6 grupių vaikai dalyvaus tarptautinėje „eTwinning“ programoje. Naujai inicijuotas Šiaurės ir Baltijos šalių „Nordplus Junior“ projektas. |
| 8.3. Plėtoti bendruomenės sveikatos raštingumą, gerinti šeimos kultūros pažinimą bei ryšį su socialiniais partneriais. | Užtikrinti palankią emocinę aplinką kiekvienam vaikui.Įgyvendinti respublikinių programų „Sveikatą stiprinanti mokykla“ ir „Aktyvi mokykla“ veiklas.Gerinti sąlygas bendruomenės sveikatos ugdymui.Pasitvirtinti ir pratęsti „Sveikatos stiprinimo mokyklų“ tinklo narės statusą. | 100 % grupėse įgyvendintos socialinio ir emocinio ugdymo programos.90 % įgyvendintos respublikinių programų veiklos.70 % pedagogų kartu su šeima dalyvaus respublikiniuose ir/ar tarptautiniuose trumpalaikiuose ar ilgalaikiuose projektuose .Inicijuoti 2 respublikiniai projektai.Parengta ir patvirtinta 2024-2029 m.. programa „Sveikatą stiprinanti mokykla“. |
| 8.4. Kurti ugdymo(si) aplinkas, formuojant fizinių, emocinių ir pedagoginių sąlygų visumą. | Skatinti nuoseklų, laipsnišką, moderuotą ugdymo strategijų taikymą vaiko asmenybinei raidai. Kurti smagią, sveiką ir interaktyvią ugdymo(si) aplinką lauke.Sukurti tikslingas, darnias ir estetiškas edukacines erdves, kūrybiškai jas taikyti ugdomajame procese, įtraukiant į praktinę veiklą visą lopšelio-darželio bendruomenę. | Sukurtos naujos ir/ar atnaujintos lauko edukacinės erdvės: „Žalioji laboratorija“, „Lauko pieva“, „Muzikinė biblioteka“, „Pažinkime pasaką“, „Amatų sodybėlė“, „Saugaus eismo sala“, „Vėtrungių tiltelis“. Lauko edukacinėse erdvėse sukurti pažintiniai OR kodai.Pateikta paraiška Lietuvos neformaliojo švietimo agentūrai dėl dalyvavimo mokyklų edukacinių erdvių konkurse. |
| 8.5. Stiprinti viešųjų pirkimų planavimą, efektyvinti pirkimų vykdymo procesą siekiant  užtikrinti racionalų lėšų naudojimą lopšelyje-darželyje. | Viešinti pirkimo sutartis Viešųjų pirkimų įstatyme nustatyta tvarka.Mažinti vieno tiekėjo skaičių pirkimuose įtraukiant didesnį tiekėjų skaičių į apklausas | 100 %.  pirkimų sutarčių paviešintos Viešųjų pirkimų įstatyme  nustatyta tvarka ir terminais.Ne mažiau 70 % pirkimų nuo bendro pirkimų iki 5000 Eur be PVM skaičiaus. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Darbuotojų nedarbingumas, papildomos atostogos. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

( (parašas) (vardas ir pavardė) (data)

(į pareigas priimantis asmuo ar jo įgaliotas asmuo)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)

\_\_\_\_\_\_\_\_\_\_\_\_\_\_